Blaze7451/Wiki-th-20250601 huggingface dataset:
เพปซิน

เพปซิน (pepsin) เป็นเอนไซม์ที่ช่วยย่อยสารอาหารประเภทโปรตีน (จากอาหารจำพวกเนื้อสัตว์) ในกระเพาะอาหาร ให้เป็นเพปไทด์ (โปรตีนที่มีโมเลกุลเล็กลง) ซึ่งเพปซินสร้างจากลำใส้ใหญ่ต่อไปลำไส้เล็ก  โดยจะมีเอนไซม์เพปไทด์เดส ทริปซิน ที่จะย่อยเพปไทด์เป็นโมเลกุลที่เล็กลงคือ กรดอะมิโนแล้วดูดซึมผ่านเส้นเลือด
หมวดหมู่:เอนไซม์
แกรนด์สแลม (เทนนิส)

เทนนิสแกรนด์สแลม หรือ แกรนด์สแลม (Grand Slam) เป็นชื่อเรียกการแข่งขันเทนนิสรายการใหญ่ที่สุด 4 รายการของโลก บนพื้นผิวคอร์ทและภูมิอากาศที่แตกต่างกัน คำว่า "แกรนด์สแลม" ถูกใช้ในวงการเทนนิสเป็นครั้งแรกในปี ค.ศ. 1933 โดยจอห์น คีราน คอลัมนิสต์ของหนังสือพิมพ์นิวยอร์กไทม์ ในปัจจุบันทั้งสี่รายการใช้เวลาแข่งขันสองสัปดาห์ ในการแข่งขันประเภทเดี่ยวจะมีนักเทนนิสเข้าร่วมแข่งขันในรอบเมนดรอว์ 128 คน นั่นคือผู้ชนะเลิศต้องชนะติดต่อกัน 7 ครั้งติดต่อกันจึงจะได้ครองตำแหน่ง
นอกจากจะเป็นชื่อเรียกรายการแข่งขันแล้ว แกรนด์สแลมยังถูกนำมาใช้เรียกแสดงความประสบความสำเร็จของนักเทนนิสที่ชนะเลิศครบทั้งสี่รายการ ความแตกต่างกันของพื้นผิวสนามและสภาพอากาศ (ออสเตรเลียนโอเพนอากาศร้อน วิมเบิลดันมักมีฝนตก ยูเอสโอเพนอากาศเย็น) ทำให้เป็นการยากที่นักเทนนิสคนใดจะได้แกรนด์สแลม และยากยิ่งขึ้นถ้าจะชนะทั้งสี่รายการในปีเดียวกัน ในประวัติศาสตร์มีนักเทนนิสประเภทเดี่ยวเพียงห้าคนที่ชนะเลิศแกรนด์สแลมทุกรายการในปีเดียวกัน คือ ดอน บัดจ์ และ รอด เลเวอร์ ในประเภทชายเดี่ยว มัวรีน คอนนอลลี, มาร์กาเรต สมิธ คอร์ท และ สเตฟี กราฟ ในประเภทหญิงเดี่ยว

**รายการแข่งขัน**
แกรนด์สแลมของเทนนิสประกอบด้วยรายการหลัก 4 รายการนี้

**อ้างอิง**

**แหล่งข้อมูลอื่น**
  Official website of the Australian Open-  Official website of the French Open-  Official website of Wimbledon-  Official website of the US Open-  All-time Grand Slam tournament winners – Reference book
หมวดหมู่:เทนนิส
เซอร์ไวเวอร์ บอร์เนียว

เซอร์ไวเวอร์ บอร์เนียว (Survivor: Borneo) เป็นฤดูกาลแรกของเซอร์ไวเวอร์ถ่ายทำที่เกาะห่างไกลในทะเลจีนใต้ ปาลัว ติก้า ในอาณาเขตประเทศมาเลเซีย เซอร์ไวเวอร์ภาคนี้ถือเป็นต้นตำรับของเซอร์ไวเวอร์ เพราะเป็นภาคแรกซึ่งได้ความนิยมอย่างมากและเป็นที่ฮือฮากันมากโดยมีผู้ชมถึง 51.69 ล้านคนในตอนสุดท้ายและช่วง 20 นาทีสุดท้ายก่อนที่จะได้ผู้ชนะมีผู้ชมมากถึง 125 ล้านคน จึงมีฤดูกาลถัดมาอีกหลายฤดูกาล เซอร์ไวเวอร์ฤดูกาลนี้เนื่องจากเป็นฤดูกาลแรกจึงถูกเปลี่ยนชื่ออย่างเป็นทางการหลายครั้งมากโดยชื่อที่รู้จักกันคือ เซอร์ไวเวอร์ หรือ เซอร์ไวเวอร์ 1 หรือ เซอร์ไวเวอร์ ปาลัว ติก้า และสุดท้ายทางเว็บไซด์ของซีบีเอสได้ประกาศชื่อฤดูกาลนี้อย่างเป็นทางการหลังจากฉายจบไม่นานโดยใช้ชื่อว่า เซอร์ไวเวอร์ บอร์เนียว โดยในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.

**รายละเอียดของฤดูกาล**
 เผ่า :
 ปากอง สีประจำเผ่า สีเหลือง 
 ทากิ สีประจำเผ่า สีส้ม
 รัตตะนา สีประจำเผ่า สีเขียว เป็นชื่อต้นไม้ในเกาะบอร์เนียว- ตุ๊กตาสิทธิคุ้มกัน : ไม้แกะสลักรูปคนพื้นเมือง- สร้อยสิทธิคุ้มกัน : สร้อยประดับทำจากหินและเปลือกหอยร้อยเป็นสร้อย- คบเพลิง : ทำจากกะลามะพร้าวพร้อมป้ายชื่อผู้เข้าแข่งขันเป็นกระดาษ- อุปกรณ์ดับไฟ : เป็นกะลามะพร้าวขนาดใหญ่คว่ำลงพร้อมด้ามจับทำจากไม้- สถาเผ่า : จัดกลางป่ารกทึบ

**ผู้เข้าแข่งขัน**

**การแข่งขัน**
 ฤดูกาลนี้เป็นฤดูกาลเดียวที่ "The Reunion" ถูกจัดทำภายหลัง โดยไม่ได้ถ่ายทอดสดต่อจากรอบ Final เหมือนฤดูกาลอื่นๆ

**การโหวต**
ผลโหวตในรอบแรกเสมอกันที่ 2-2 ระหว่างซูกับริชาร์ด ทำให้มีการโหวตใหม่โดยที่ซูกับริชาร์ดจะไม่ได้ทำการโหวตและคนที่เหลือจะต้องโหวตแต่ซูหรือริชาร์ดเท่านั้น ท้ายที่สุดมีการเปลี่ยนโหวตทำให้ซูต้องเป็นผู้จากไป 

**เรทติ้ง**
 เรทติ้งในขณะฉายที่สหรัฐอเมริกา ฤดูกาลนี้เป็นฤดูกาลแรกและเป็นฤดูกาลที่มีจำนวนผู้ชมสูงที่สุดเป็นประวัติการณ์ โดยในปัจจุบันนี้ยังไม่มีฤดูกาลใดๆ และตอนใดเลยที่ทำลายสถิติของตอนสุดท้ายในฤดูกาลแรกนี้ลงได้

**ดูเพิ่ม**
เซอร์ไวเวอร์
เซอร์ไวเวอร์
เซอร์ไวเวอร์ แอฟริกา

เซอร์ไวเวอร์แอฟฟริกา (Survivor: Africa) เป็นฤดูกาลที่ 3 ของรายการเซอร์ไวเวอร์ถ่ายทำที่อุทยานแห่งชาติชาบาในประเทศเคนยา แอฟฟริกาฤดูกาลนี้เป็นฤดูกาลแรกที่ถ่ายทำกลางทุ่งหญ้าและมีสัตว์ป่าหลายชนิดซึ่งที่พักจะจัดกลางทุ่งการแข่งขันส่วนใหญ่จะเป็นวิถีการเป็นอยู่ของเผ่นในเคนย่า เช่น การล่าสัตว์ด้วยธนู ฤดูกาลนี้เป็นฤดูกาลแรกที่ไปถ่ายทำในสถานที่อันกว้างมาก รวมถึงสถานที่พักของผู้เข้าแข่งขันยังถูกแวดล้อมไปด้วยสัตว์นานาชนิด เช่น สิงโต ช้าง ฯลฯ ที่สามารถเข้ามาได้ในระยะที่ใกล้มาก ทำให้ต้องมีการเฝ้าเวรยามกันตลอดเวลา รวมถึงเป็นฤดูกาลแรกที่ได้นำวัฒนธรรมของการใช้ชีวิตของคนในพื้นที่ มาประยุกต์เข้ากับเกม เช่น การดื่มเลือดสดๆ จากวัวหรือนมที่ผสมเลือดวัว เป็นต้น และสิ่งที่ทำให้ฤดูกาลนี้ลำบากเป็นอย่างมากก็คือ ฤดูกาลนี้นอกจากจะแห้งแล้งมากแล้ว ในฤดูกาลนี้ทีมงานยังไม่ทำการหาแหล่งน้ำจืดให้อีกด้วย ในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.

**รายละเอียดของฤดูกาล**
 เผ่า :
 แซมบูรู สีประจำเผ่า สีแดง  เป็นชื่อชนเผ่าพื้นเมืองในประเทศเคนย่า
 โบรอน สีประจำเผ่า สีทอง เป็นชื่อชนเผ่าพื้นเมืองในประเทศเคนย่า
 โมโต มาจิ สีประจำเผ่า สีเขียวฟ้า แปลว่า น้ำและไฟในภาษาเคนย่า
*ตุ๊กตาสิทธิคุ้มกัน : ไม้แกะสลักรูปคนพื้นเมืองมีรอยสักแบบชนเผ่า
*สร้อยสิทธิคุ้มกัน : สร้อยประดับทำจากฟางและมีลูกปัดร้อยสีเขียวฟ้า สีแดง สีเหลือง
*คบเพลิง : คบเพลิงกิ่งไม้ประดับด้วยฟางพร้อมป้ายชื่อเปลือกไม้ไผ่ของผู้เข้าแข่ง
*อุปกรณ์ดับไฟ : ทำจากหม้อดินเผาคว่ำลงและด้ามจับเป็นไม้
*สภาเผ่า : จัดกลางป่าพื้นที่โล่งในอุทยาน

**ผู้เข้าแข่งขัน**

**การแข่งขัน**

**การโหวต**

**ดูเพิ่ม**

เซเอร์วไวเอร์
วัวแดง

วัวแดง เป็นวัวป่าชนิดหนึ่ง มีชื่อวิทยาศาสตร์ว่า Bos javanicus รูปร่างคล้ายวัวบ้าน (B. taurus) ทั่วไป แต่มีลักษณะสำคัญที่ต่างไปจากวัวบ้านและกระทิง (B.  gaurus) คือ มีวงก้นขาวทั้งในตัวผู้และตัวเมีย มีเส้นขาวรอบจมูก ขาทั้ง 4 ข้างมีสีขาวตั้งแต่หัวเข่าจนถึงกีบเท้า ระหว่างโคนขาของตัวผู้ไม่มีขน แต่เป็นหนังตกกระแข็ง ๆ เรียกว่า "กระบังหน้า" ความยาวลำตัวและหัวประมาณ 190–255 เซนติเมตร หางยาว 65–70 เซนติเมตร สูงประมาณ 155–165 เซนติเมตร และมีน้ำหนักราว 600–800 กิโลกรัม 
พบในพม่า, ไทย, อินโดจีน, ชวา, บอร์เนียว, เกาะบาหลี, ซาราวัก, เซเลบีส สำหรับประเทศไทยเคยพบได้ทุกภาค 
วัวแดงกินหญ้าอ่อน ๆ ใบไผ่อ่อน หน่อไม้อ่อน ลูกไม้ป่าบางชนิด ใบไม้ ยอดอ่อนของพืช และดอกไม้ป่าบางชนิด  ซึ่งสามารถแบ่งออกได้เป็น 3 ชนิดย่อย  ได้ดังนี้  - B. j. birmanicus พบในไทย, พม่า, กัมพูชา, เวียดนาม ตัวผู้และตัวเมียมีสีเดียวกัน และในมาเลเซียส่วนใหญ่จะมีสีดำ- B. j. javanicus พบในชวา ตัวผู้สีดำ ตัวเมียสีเหลืองอ่อน - B. j. lowi พบในเกาะบอร์เนียว มีขนาดเล็กกว่าชนิดแรก เขามีความโค้งสูง ลำตัวสีน้ำตาลแดง
วัวแดงชอบหากินอยู่เป็นฝูง ไม่ใหญ่นัก ราว 10–15 ตัว ปกติจะเริ่มออกหากินตั้งแต่ตอนพลบค่ำไปจนถึงเช้าตรู่ บางครั้งอาจเข้าไปรวมฝูงกับกระทิงและกูปรี (B. sauveli) กลางวันนอนหลบตามพุ่มไม้ทึบ ชอบอยู่ตามป่าโปร่งหรือป่าทุ่ง ชอบกินดินโป่งไม่ชอบนอนแช่ปลัก รักสงบ ปกติไม่ดุร้ายเหมือนกระทิง หากินโดยมีตัวเมียเป็นจ่าฝูง เริ่มผสมพันธุ์ได้เมื่อมีอายุ 2 ปีเศษ ระยะตั้งท้องนาน 8–10 เดือน ปกติออกลูกครั้งละ 1 ตัว ลูกหย่านมเมื่อมีอายุราว 9 เดือน หลังคลอดลูกราว 6–9 เดือน แม่วัวแดงจะเป็นสัดและรับการผสมพันธุ์อีก มีอายุยืนประมาณ 30 ปี  วัวแดงยังมีชื่อเรียกอื่น ๆ อีก เช่น "วัวเพลาะ"  ขณะที่ตัวผู้เมื่อโตเต็มที่จะมีสีคล้ำคล้ายกับสีตาลโตนด คือสีน้ำตาลเข้ม บางตัวมีสีเข้มทำให้แลดูคล้ายกระทิงมาก ลักษณะเช่นนี้เรียก "วัวบา"
วัวแดงในสวนสัตว์นครราชสีมา
เป็นสัตว์ที่มีรายชื่อในพระราชบัญญัติสงวนและคุ้มครองสัตว์ป่า พ.ศ. 2535 ในวันที่ 15 ธันวาคม พ.ศ. 2557 ได้มีการปล่อยวัวแดงคืนสู่ธรรมชาติเป็นครั้งแรกของโลก เป็นตัวผู้ 2 ตัว อายุ 5 ปี และ 4 ปี และเป็นตัวเมีย 2 ตัว อายุระหว่าง 3 ถึง 4 ปี ที่บริเวณเขตรักษาพันธุ์สัตว์ป่าสลักพระ จังหวัดกาญจนบุรี
ที่ติมอร์-เลสเต ชาวบ้านนิยมใช้วัวแดงในการไถนา ซึ่งกระทำได้ยากกว่าการใช้วัวบ้านมาก

**อ้างอิง**

**แหล่งข้อมูลอื่น**
  Banteng bos javanicus d'Alton from  wildcattleconservation.org-  images and movies of the banteng (Bos javanicus) at ARKive-  Banteng thrive on Cobourg Peninsula from CDU Homepage-  Catalyst Article on banteng-  U.S. Fish & Wildlife Service Species Profile
หมวดหมู่:สัตว์ป่าคุ้มครอง
หมวดหมู่:วงศ์ย่อยวัวและควาย 
หมวดหมู่:สัตว์ที่พบบนเกาะบอร์เนียว
หมวดหมู่:มหสัตว์ของทวีปยูเรเซีย
หมวดหมู่:ระบบขับถ่ายปัสสาวะ

หมวดหมู่:กายวิภาคศาสตร์ของสัตว์
หมวดหมู่:กายวิภาคศาสตร์ของมนุษย์
ขับถ่ายปัสสาวะ
หมวดหมู่:กายวิภาคศาสตร์
หมวดหมู่:ภาพในจังหวัดนครปฐม

ภาพที่ถ่ายจากจังหวัดนครปฐม
หมวดหมู่:ภาพแบ่งตามสถานที่
หมวดหมู่:จังหวัดนครปฐม
หมวดหมู่:ภาพสถานที่
มีเดียวิกิ:Cascadeprotectedwarning

คำเตือน: ผู้ดูแลระบบเท่านั้นที่สามารถแก้ไขหน้านี้ได้ เพราะหน้านี้ได้รับการป้องกันแบบสืบทอดเป็นลำดับขั้นมาจากหน้าดังต่อไปนี้:
เจลดูดน้ำ

เจลดูดน้ำ เป็นวัสดุคล้ายของแข็ง เกิดจากสารละลายคอลลอยด์ (colloidal solution) สามารถดูดน้ำ หรือ อุ้มน้ำได้ เพราะมีโครงสร้างร่างแห
ไฟล์:crosslink.jpg

**พอลิเมอร์ที่นำมาใช้**
เจลดูดน้ำ โดยมากเป็นพอลิเมอร์ที่มีสมบัติชอบน้ำ โครงสร้างของพอลิเมอร์ที่ชอบน้ำมักจะมีขั้ว  เช่น 

**ตัวอย่างที่ 1: polyvinyl alcohol (PVA)**
ไฟล์:pva.jpg 

**ตัวอย่างที่ 2: sodium polyacrylate**
ไฟล์:acrylate.jpg

**ตัวอย่างที่ 3: polyacrylamide  (PAM)**
ไฟล์:pam.jpg 

**สมบัติการดูดน้ำ หรือ อุ้มน้ำ**
การที่พอลิเมอร์ที่ชอบน้ำมักจะมีขั้ว  จึงทำให้พอลิเมอร์ชนิดดังกล่าวสามารถละลายน้ำได้
จึงต้องมีการเชื่อมโยงข้ามด้วย ตัวเชื่อมโยงพอลิเมอร์ เพื่อให้เกิดเป็นโครงสร้างแบบร่างแห จึงจะไม่ละลายน้ำและสามารถอุ้มน้ำได้

**การใช้งาน**
 ผ้าอ้อมเด็ก/ผู้ใหญ่- ดินอุ้มน้ำ

**แหล่งข้อมูลอื่น**
 fix-attempted=yes  

**ดูเพิ่ม**
 ตัวเชื่อมโยงพอลิเมอร์- polyvinyl alcohol, PVA- polyacrylamide, PAM- sodium polyacrylate- สถานะ

**อ้างอิง**
หมวดหมู่:วัฏภาคของสสาร
ตัวเชื่อมโยงพอลิเมอร์

ตัวเชื่อมโยงพอลิเมอร์ (อังกฤษ:crosslinker)
เป็นตัวเชื่อมสายโซ่พอลิเมอร์ ด้วยพันธะโคเวเลนต์ที่เชื่อมระหว่าง 2 สายพอลิเมอร์ ทำให้พอลิเมอร์มีสมบัติเป็นเทอร์มอเซต พอลิเมอร์ (thermosetting polymer)
ในทางชีววิทยา มีการประยุกต์การเชื่อมโยงข้ามของพอลิอะคริลาไมด์ (polyacrylamide) ในกระบวนการ gel electrophoresis และ โปรตีน ตัวเชื่อมโยงข้ามขัดขวางการจับตัวกันอย่างหนาแน่นของสายโซ่พอลิเมอร์ และป้องกันการเกิดบริเวณที่จัดเรียงตัวกันอย่างเป็นระเบียบ
การเชื่อมโยงข้าม (cross-link) เกิดจากการทำปฏิกิริยาระหว่างพอลิเมอร์กับตัวเชื่อมโยงข้าม เช่น ในกระบวนการวัลคะไนส์ (vulcanization) ตัวเชื่อมโยงคือซัลเฟอร์ (sulfur) ทำปฏิกิยากับพอลิไอโซพรีน (polyisoprene) ทำให้คุณสมบัติของยางแข็งขึ้น และมีความทนทาน ยางนี้ไปใช้ได้ดีกับรถยนต์และรถจักรยาน
ไฟล์:crosslink.jpg

**ดูเพิ่ม**
 สถานะ- เจลดูดน้ำ

**แหล่งข้อมูลอื่น**
 Wikipedia Gel (English)-  Superabsorbent Polymerfix-attempted=yes 
หมวดหมู่:เคมี
ปีจูเลียน

ปีจูเลียน (Julian year) เป็นหน่วยวัดเวลาที่ใช้ในทางดาราศาสตร์เป็นหลัก มีค่าเท่ากับ 1 ปีในปฏิทินจูเลียน ซึ่งก็คือเท่ากับ ul=วัน = ul=วินาที โดยหน่วยวันในที่นี้หมายถึงเวลาที่เท่ากับ ul=วินาทีพอดี ไม่ได้หมายถึงวันสุริยคติหรือวันตามในปฏิทิน
ให้ระวังว่าปีจูเลียนเป็นแนวคิดคนละอย่างกันกับวันจูเลียน ที่ใช้ชื่อว่า "ปีจูเลียน" ก็เพราะเป็นปีปฏิทินเฉลี่ยในปฏิทินจูเลียน ซึ่งก็คือ 365.25 วันตามปฏิทิน 
หากเทียบค่ากับปีสุริยคติเฉลี่ย (ประมาณ u=วัน = u=วินาที (ณ กลางปี 2013)) หรือปีปฏิทินเฉลี่ยในปฏิทินกริกอเรียน (u=วัน = u=วินาที) หนึ่งปีจูเลียนจะมีค่าประมาณ u=ปีสุริยคติเฉลี่ย และเท่ากับประมาณ u=ปีปฏิทินกริกอเรียนเฉลี่ย

**การใช้งาน**
ปีจูเลียนใช้ในสาขาดาราศาสตร์เป็นหลัก สหพันธ์ดาราศาสตร์สากล (IAU) กำหนดปีเป็นปีจูเลียน สัญลักษณ์หน่วยคือ a ย่อมาจาก ภาษาละติน annum
เมื่อแสดงระยะเวลาการโคจรของวัตถุท้องฟ้าเป็นปี มักใช้ปีจูเลียน นอกจากนี้ 1 ปีแสง คือระยะทางที่แสงเดินทางในสุญญากาศใน 1 ปีจูเลียน ซึ่งเท่ากับ u=เมตรคือ u=เมตร

**ศตวรรษจูเลียน**
ระยะเวลา 100 ปีจูเลียน (u=วัน) เรียกว่าศตวรรษจูเลียน (Julian century) 1 ศตวรรษจูเลียนเท่ากับ ul=วินาที
ค่าศตวรรษจูเลียนมักใช้เป็นค่าบอกจุดของเวลา โดยคำนวณโดยนับ 0 ที่ต้นยุคอ้างอิง J2000.0 มักแทนด้วยอักษร T ในสมการ
ค่าศตวรรษจูเลียนในวันหนึ่ง ๆ คำนวณโดย- ศตวรรษจูเลียน (T) = (วันจูเลียนของวันนั้น - 2451545) / 36525
ศตวรรษจูเลียนถูกใช้เป็นตัวแปรอ้างอิงสำหรับการขยายเวลาในทฤษฎีทางดาราศาสตร์ต่าง ๆ

**อ้างอิง**
หมวดหมู่:เวลาทางดาราศาสตร์
หมวดหมู่:หน่วยวัดในดาราศาสตร์
หมวดหมู่:หน่วยเวลา
เบียคโกะ ยูนะ

เบียคโกะ ยูนะ เป็นตัวละครการ์ตูนจากเรื่องคอนแทร็คเตอร์ เอ็มแอนด์วาย ปรากฏขึ้นเป็นคนที่ 3 เธอคือคอนแทรคเตอร์ธาตุลม เป็นลูกสาวคนที่ 3 ของตระกูลเบียคโกะ ปัจจุบันเป็นผู้รับใช้ของมิโกโตะ เธอเป็นสาวมีนิสัยน่ารัก ชอบแต่งตัวเลียนแบบคอสเพลย์ ปลอมตัวเป็นคุณครูใน ร.ร.ของโคตะ 

**ชุดที่ยูนะแต่งเลียนแบบ**
# ชุดแรกคือชุดว่ายน้ำทูพีซ โคตะได้เห็นถึงกับอึ้งทีเดียว
# เป็นชุดของอาจารย์สีขาวๆ ปนดำ  
# เป็นชุดกระโปงบานสีขาวปนดำคล้ายกับชุดแรกแต่ว่ายูนะใส่หมวกด้วย
# ชุดที่ 4 คือชุดซานตาครอส ยูนะจะเลียนแบบเหมือนกับซานตาครอสทุกประการ (แต่ไม่ใส่หนวด)
# ชุดที่ 5 ชุดนี้คือตำรวจ ยูนะจะเหน็บปืนไว้ด้วย
# ชุดที่ 6 คือชุดตำรวจอวกาศที่ยูนะดัดแปลงเอา
# ชุดที่ 7 เป็นชุดคุ้มครองไฟป่ายูนะเอาไว้เดินป่า
# ชุดที่ 8 กิโมโนสีขาว เป็นชุดที่ยูนะเตรียมมาไว้แก้หนาว

**ท่าต่อสู้ของยูนะ**
 อาวุธทำสัญญา - กังหันพายุ  กังหันนี้จะเป็นอาวุธที่จำเป็นของคอนแทร็คเตอร์หลาย ๆ คน เพราะสามารถจับสัญญาณของไซไกส์ได้ ที่ปลายกังหันก็มีพู่กันที่จะทำให้เขยนข้อความทำสัญญาได้- เชือกลม - เชือกลมสามารถดึงหรือสร้างโล่ห์ขึ้นได้- พายุพัดผัน - ปล่อยพลังลมแรงๆอัดศัตรูให้กระเด็น- สลาตันหน้าร้อน - เนื่อจากบุรุษแผ่นดินไหวทำให้อากาศร้อนแบบทะเลทราย ยูนะจึงปล่อยพายุลมเข้าโจมตีพร้อมกับความร้อน- พายุหมุน-สลาตันใบไม้ผลิ - จะสร้างพายุขึ้นรอบตัวยูนะปัดเป่าศัตรูให้กระเด็น
หมวดหมู่:ตัวละครการ์ตูนญี่ปุ่น
โครงการโบอิงเยลโลว์สโตน

แผนภูมิแสดงความจุผู้โดยสารของเครื่องบินรุ่นปัจจุบัน และเครื่องบินรุ่นทดแทน
โครงการโบอิงเยลโลว์สโตน (Boeing Yellowstone Project) เป็นโครงการคิดค้นเทคโนโลยีใหม่ ที่จะนำมาทดแทนเครื่องบินโดยสารโบอิงในทุกๆ รุ่น ได้แก่ การนำเอาวัสดุคอมโพสิตมาใช้สร้างลำตัวเครื่องบิน, พัฒนาเครื่องยนต์ให้มีประสิทธิภาพในการใช้เชื้อเพลิงมากขึ้น และนำเอาระบบอิเลคทรอนิคมาใช้มากขึ้น
โดยเยลโลสโตน โปรเจกต์ แบ่งออกเป็น 3 โครงการย่อย ก็คือ- Y1 เพื่อทดแทนเครื่องรุ่น 737 โดยเน้นตลาดผู้โดยสารขนาด 80 ถึง 200 คน ต่อเที่ยวบิน ซึ่งคาดว่าจะเป็นโครงการที่สองที่โบอิงจะพัฒนา- Y2 เพื่อทดแทนเครื่องรุ่น โบอิง 757-300 และ767 รวมไปถึงเครื่องรุ่นโบอิง 777-200 โดยแรกเริ่มโครงการนั้น Y2 จะพัฒนาเครื่องบินความเร็วเหนือเสียงโซนิค ครุยเซอร์ แต่ก็ได้เปลี่ยนไปเป็น 787 ซึ่งเน้นตลาดผู้โดยสารขนาด 200 ถึง 350 คน ต่อเที่ยวบิน- Y3 เพื่อทดแทนเครื่องรุ่น โบอิง 777-300 และ747 โดยเน้นตลาดผู้โดยสารขนาด 300 คน ต่อเที่ยวบินขึ้นไป และคาดว่าจะเป็นโครงการที่สามที่โบอิงจะพัฒนา

**อ้างอิง**
  Aviation Week & Space Technology date=2004-10-26 , วันที่ 2 เมษายน พ.ศ. 2544 

**แหล่งข้อมูลอื่น**
  เครื่องบินแห่งอนาคต จาก aerospaceweb.org, วันที่ 2 มกราคม พ.ศ. 2546 -  เครื่องบินทรงประสิทธิภาพของโบอิง date=2006-09-02  จาก Flug Revue, พ.ศ. 2546 -  โบอิง 7E7 date=2006-07-20  จาก Flug Revue, พ.ศ. 2546 -  Not if... but when จาก Flight International, วันที่ 6 กรกฎาคม พ.ศ. 2548 -  ความเป็นมาของเครื่องบินโบอิง 737 จาก www.b737.org.uk, วันที่ 23 ตุลาคม พ.ศ. 2548 
หมวดหมู่:เครื่องบินโบอิง
หมวดหมู่:พีระมิดและพีระมิดคู่

:หน้านี้เป็นหน้ารวมบทความในหมวดหมู่ พีระมิดและพีระมิดคู่ สำหรับข้อมูลเพิ่มเติม ดูได้ที่ พีระมิด (เรขาคณิต) และ พีระมิดคู่
หมวดหมู่:ทรงหลายหน้า
ทนายความที่ปรึกษา

ทนายความที่ปรึกษา (solicitor) เป็นผู้ประกอบวิชาชีพกฎหมาย (legal practitioner) ในบางเขตอำนาจ ซึ่งโดยประเพณีแล้วมีบทบาทข้องเกี่ยวกับกิจการกฎหมายส่วนใหญ่ บุคคลที่จะเป็นทนายความที่ปรึกษาต้องมีคุณสมบัติตามที่กฎหมายกำหนด ซึ่งแตกต่างกันไปในแต่ละท้องที่ เช่น ในอังกฤษและเวลส์ ทนายความที่ปรึกษาจะได้รับอนุญาตให้ประกอบวิชาชีพตามบทบัญญัติของพระราชบัญญัติทนายความที่ปรึกษา ค.ศ. 1974 (Solicitors Act 1974) อนึ่ง ทนายความที่ปรึกษายังต้องมีใบอนุญาตประกอบวิชาชีพ เว้นแต่กรณียกเว้นบางประการ และในอังกฤษ ยังมีทนายความที่ปรึกษามากกว่าเนติบัณฑิต (barrister) เพื่อทำหน้าที่ทั่วไปในการให้คำปรึกษาทางกฎหมาย และดำเนินกระบวนพิจารณาทางกฎหมาย
ในสหราชอาณาจักร, รัฐบางรัฐของออสเตรเลีย, ฮ่องกง, แอฟริกาใต้ ที่ซึ่งเรียก ทนายความที่ปรึกษา ว่า อัตเทอร์นีย์ (attorney), และไอร์แลนด์ วิชาชีพกฎหมายแบ่งออกเป็นสองอย่างต่างกัน คือ ทนายความที่ปรึกษา อย่างหนึ่ง กับ เนติบัณฑิต หรือบางแห่งเรียก ทนายแก้ต่าง (advocate) อีกอย่างหนึ่ง โดยนักกฎหมายมักเป็นได้เพียงอย่างใดอย่างหนึ่งในสองอย่างนี้เท่านั้น ทว่า ในแคนาดา มาเลเซีย นิวซีแลนด์ สิงคโปร์ และรัฐส่วนใหญ่ในออสเตรเลีย วิชาชีพกฎหมายในปัจจุบันเป็นไปในทางผสมผสาน โดยอนุญาตให้นักกฎหมายเป็นได้ทั้งเนติบัณฑิตและทนายความที่ปรึกษา ดังนั้น ผู้สำเร็จการศึกษากฎหมายอาจเริ่มอาชีพอย่างหนึ่งแล้วจึงมีคุณสมบัติสำหรับอีกอย่างหนึ่งได้

**อ้างอิง**

**ดูเพิ่ม**
 ทนายแก้ต่าง
หมวดหมู่:วิชาชีพกฎหมาย
ซาสึเกะ

ซาสึเกะ (Sasuke; ซาซูเกะ) เป็นรายการเกมโชว์ของประเทศญี่ปุ่นโดยเกมการแข่งขันนั้นจะเน้นไปในทางทักษะทางร่างกายของผู้เข้าแข่งขัน ซึ่งเอกลักษณ์หลักของรายการนี้นั่นก็คือความยากของด่านที่ผู้เข้าแข่งขันต้องผ่านไปด้วยตนเอง โดยชื่อของรายการนั้นได้แรงบัลดาลใจมาจากนินจาที่ชื่อซารูโทบิ ซาสึเกะ
ซาสึเกะ ออกอากาศครั้งแรกทางสถานีโทรทัศน์ทีบีเอสเมื่อวันที่ 27 กันยายน พ.ศ. 2540 ซึ่งก็ได้รับความนิยมอย่างมากจนทำให้มีการสร้างเป็นวิดีโอเกมในช่วงพ.ศ. 2543และหลังจากนั้นไม่นานในต่างประเทศก็ได้ซื้อลิขสิทธิ์รายการนี้โดยเปลี่ยนชื่อเป็น Ninja Warrior (ไทย:นินจาวอริเออร์ (นักรบนินจา)) ซึ่งปัจจุบันนี้ได้มีการแข่งขันทั้งหมด 42 ครั้ง และมีการเปลี่ยนแปลงด่านภายในเกมทุกครั้งที่จัดการแข่งขัน โดยที่มีคนสามารถพิชิตเกมได้เพียง 4 คน 5 ครั้ง เท่านั้น และในปัจจุบันซาสึเกะได้มีการเปลี่ยนชื่อใหม่เป็น SASUKE Ninja Warrior โดยมีผู้เข้าแข่งขันจากหลายประเทศเข้าร่วมการแข่งขัน
ในส่วนของประเทศไทยได้มีการซื้อลิขสิทธิ์รายการนี้โดย บริษัท เจเอสแอล จำกัด โดยใช้ชื่อรายการในภาษาไทยว่า เกมหิน พลังนินจา โดยเริ่มออกอากาศทางสถานีโทรทัศน์กองทัพบกช่อง 5 ตั้งแต่วันที่ 7 เมษายน พ.ศ. 2552 ถึง วันที่ 4 สิงหาคม พ.ศ. 2552 เวลา 22.20 น. โดยได้ทำการออกอากาศการแข่งขันที่เกิดขึ้นจริงทั้งสิ้น 8 ครั้ง คือ ตั้งแต่ครั้งที่ 8 ถึง ครั้งที่ 15 และได้ออกอากาศในไทยอีกครั้งโดยเป็นรายการแชมป์เฉือนแชมป์โดยใช้ชื่อว่า ซาซูเกะ คนกล้าท้าเกมโหด ออกอากาศทางช่องโมเดิร์นไนน์ทีวี ประมาณปี พ.ศ. 2554-2556 โดยออกอากาศตามไปด้วยซาซูเกะเวอร์ชั่นดั้งเดิมเป็นหลัก พร้อมด้วย คูโนอิจิ (ซาสึเกะฉบับผู้หญิงแข่ง แต่บรรยายในชื่อว่าหญิงสตรีเหล็ก) และต่อมาคือ American Ninja Warrior (ซาสึเกะฉบับอเมริกา หรือซาสึเกะฉบับต่างประเทศ ซึ่งรายการซาสึเกะเป็นที่นิยมทั่วโลกและได้ซื้อลิขสิทธิ์อีกด้วย) ต่อมาภายหลัง บริษัท เฮลิโคเนีย เอช กรุ๊ป จำกัด ได้ซื้อลิขสิทธิ์รายการซาสึเกะทำแบบเวอร์ชั่นประเทศไทย ในชื่อว่า Ninja Warrior Thailand ออกอากาศทางช่อง 7HD ซึ่งจะมีกำหนดออกอากาศภายในเร็วๆนี้

**การจัดการแข่งขัน และรูปแบบการแข่งขัน**
การจัดการแข่งขันนั้นจะจัดขึ้นปีละสองครั้ง คือ ช่วงเดือนมีนาคม และเดือนกันยายนของทุกปี ยกเว้นในการแข่งขันสี่ครั้งแรกที่จะจัดขึ้นทุกๆเดือนกันยายนของทุกปี 
สำหรับรูปการแข่งขันของเกมนี้จะเป็นลักษณะของการใช้ทักษะทางร่างกายทั้งหมดในการผ่านด่านทั้งสี่ ซึ่งใช้วิธีการผลัดกันเล่นทีละคน 

**รายชื่อผู้แข่งขันที่มีชื่อเสียง**
ชื่อตัวหนาคือมีผู้พิชิตแชมป์ในการแข่งขันทุกด่าน ส่วนชื่อตัวหนาพร้อมเอียงมีผู้พิชิตแชมป์ได้สองครั้ง

**Sasuke All-Stars**
 ชิงโงะ ยามาโมโตะ- คัตสึมิ ยามาดะ- คาซูฮิโกะ อากิยามะ- โทชิฮิโร่ ทาเคดะ- มาโคโตะ นางาโนะ- บุนเป ชิราโทริ

**Sasuke New Stars (Shin Sedai)**
 ชุนสึเกะ นางาซากิ- ยูจิ อุรุชิฮาระ- ฮิโตชิ คันโนะ- โคจิ ฮาชิโมโตะ- จุน ซาโต้- เรียว มาตาชิ- คาซึมะ อาสะ- ยูซูเกะ โมริโมโตะ- โทโมฮิโร่ คาวากูจิ- ชินยะ คิชิโมโตะ- มาซาชิ ฮิโอกิ- ยูซุเกะ สึซึกิ

**Morimoto Stars (Morimoto Sedai)**
 ยูซูเกะ โมริโมโตะ- ทัตสึยะ ทาดะ- เคย์ทาโร่ ยามาโมโตะ- นาโอยูกิ อารากิ

**ดูเพิ่ม**
 คินนิคุบังสึเคะ
*คุโนะอิชิ

**อ้างอิง**
หมวดหมู่:เกมโชว์ญี่ปุ่น
หมวดหมู่:รายการโทรทัศน์ญี่ปุ่นที่เริ่มออกอากาศตั้งแต่ พ.ศ. 2540
เคียรา ไนต์ลีย์

เคียรา คริสตินา ไนต์ลีย์ (Keira Christina Knightley; เกิดเมื่อวันที่ 26 มีนาคม พ.ศ. 2528) นักแสดงชาวอังกฤษ ผู้เคยได้รับการเสนอเข้าชิงรางวัลออสการ์ ไนต์ลีย์เป็นนักแสดงภาพยนตร์ฉายทางโทรทัศน์ตั้งแต่เด็ก และมีผลงานเป็นตัวประกอบในภาพยนตร์หลายเรื่อง รวมทั้ง บทตัวปลอมของแพดเม่ อมิดาล่า ใน สตาร์ วอร์ส เอพพิโซด 1 ภัยซ่อนเร้น เริ่มมีชื่อเสียงจากบทเด็กสาวนักฟุตบอลใน Bend It Like Beckham พ.ศ. 2545 และได้รับบทเด่นในภาพยนตร์ไตรภาค Pirates of the Caribbean จนได้รับการเสนอเข้าชิงรางวัลออสการ์จากบทนำใน Pride & Prejudice ใน พ.ศ. 2548 และใน พ.ศ. 2555 เธอได้รับบทเกรตาในภาพยนตร์ เพราะรัก คือเพลงรัก โดยหนังได้ฉายในรอบปฐมทัศน์โลกที่เทศกาลภาพยนตร์นานาชาติโทรอนโต (Toronto International Film Festival) ประจำ พ.ศ. 2556 และออกฉายในเดือนกรกฎาคม พ.ศ. 2557

**แหล่งข้อมูลอื่น**
 http://www.screenonline.org.uk/people/id/1179589/
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรริชมอนด์อะพอนเทมส์
หมวดหมู่:ชาวอังกฤษเชื้อสายเวลส์
หมวดหมู่:ชาวอังกฤษเชื้อสายสกอตแลนด์
สปิริต (ยาน)

สปิริต เป็นโรเวอร์สำรวจดาวอังคาร ออกแบบมาให้เหมือนกับยานออปเพอร์จูนิที มีลักษณะคล้ายรถขนาดเล็ก 6 ล้อ สามารถถ่ายภาพพื้นผิวดาวอังคารส่งมายังโลกได้

**ภารกิจ**
ยานสปิริตมีกำหนดการสำรวจดาวอังคารเป็นเวลา 90 วันของดาวอังคาร (ประมาณ 92 วันบนโลก) ตั้งแต่ลงจอดในวันที่ 4 มกราคม พ.ศ. 2547 ในบริเวณที่เรียกว่าแอ่งกูเซฟ ซึ่งนักวิทยาศาสตร์สันนิษฐานว่าน่าจะเคยเป็นทะเลสาบมาก่อน
หลังจากครบกำหนดการแรกแล้วจึงมีการขยายช่วงเวลาภารกิจออกไปเรื่อย ๆ จนถึงปัจจุบันรวมเป็นเวลากว่า 7 ปีแล้ว

**การเปลี่ยนภารกิจ**
วันที่ 1 พฤษภาคม ค.ศ. 2009 ล้อของยานสปิริตเกิดการติดในพื้นทรายของดาวอังคาร ทำให้ไม่สามารถเคลื่อนที่ได้ นาซาประกาศให้มีภารกิจช่วยเหลือยานออกจากพื้นทราย โดยพยายามที่จะใช้ยานจำลอง
จำลองสถานการณ์ล้อที่ติดอยู่เพื่อช่วยยานให้หลุดออกจากพื้น แต่ไม่สำเร็จอยู่หลายครั้ง จนในวันที่ 26 มกราคม พ.ศ. 2553 นาซาจึงประกาศยกเลิกภารกิจช่วยเหลือ
แล้วกำหนดหน้าที่ใหม่ให้ยานสปิริตจากยานสำรวจแบบเคลื่อนที่เป็นสถานีวิจัยคงที่แทน

**การสูญเสียการติดต่อ**
เนื่องจากไม่สามารถปรับตำแหน่งยาน เมื่อถึงฤดูหนาวของดาวอังคาร ยานสปิริตจะไม่อยู่ในมุมที่รับแสงอาทิตย์มากพอให้เกิดพลังงานสำหรับปฏิบัติการได้ ในวันที่ 22 มีนาคม ค.ศ. 2010 ส่งสัญญาณสุดท้ายกลับมายังโลก ก่อนจะขาดหายไป
ทีมงานภาคพื้นเชื่อว่ายานอยู่ในสถานะ "หลับลึก" ซึ่งยานจะหยุดการทำงานทั้งหมด และรอให้พลังงานกลับมาจึงเปิดการทำงานอีกครั้ง หรือว่าได้รับคำสั่งปลุกที่ส่งมาจากโลก
หลังจากพ้นฤดูหนาวแล้ว ทีมงานยังไม่สามารถติดต่อกับยานได้ โดยมีความพยายามส่งคำสั่งเพื่อปลุกยานอยู่หลายครั้ง แต่ยังไม่สำเร็จ มีรายงานว่ามีความเป็นไปได้สูงที่อากาศหนาวในฤดูหนาวของดาวอังคารจะทำให้อุปกรณ์ยานเสียหายได้
เนื่องจากระบบทำความร้อนถูกปิดทำงานระหว่างที่อยู่ในสถานะหลับลึก

**อ้างอิง**
หมวดหมู่:ยานอวกาศ
หมวดหมู่:ภารกิจสู่ดาวอังคาร
หมวดหมู่:ภารกิจอวกาศในปี พ.ศ. 2546
พีระมิดคู่อีลองเกต

พีระมิดคู่อีลองเกต (อังกฤษ: elongated bipyramid/dipyramid) หมายถึงทรงหลายหน้า (polyhedron) ที่สร้างขึ้นจากการยืดฐานที่เป็นรูปหลายเหลี่ยม (polygon) ของพีระมิดคู่ (bipyramid/dipyramid) ให้ยาวออก หรืออีกความหมายถึงคือการแทรกปริซึม (prism) ที่มีหน้าตัดเดียวกับฐานของพีระมิดคู่ลงไประหว่างกลาง

**รูปแบบต่าง ๆ**
มีพีระมิดคู่อีลองเกตเพียง 3 รูปแบบแรกเท่านั้นที่จัดเป็นทรงตันจอห์นสัน (Johnson solid) นั่นคือประกอบด้วยเฉพาะหน้ารูปสามเหลี่ยมด้านเท่าและหน้ารูปสี่เหลี่ยมจัตุรัส ส่วนพีระมิดคู่อีลองเกตในอันดับที่สูงกว่านั้นสามารถสร้างได้ด้วยรูปสามเหลี่ยมหน้าจั่ว
100px
100px
100px
100px- พีระมิดคู่สามเหลี่ยมอีลองเกต (elongated triangular dipyramid) (J14) - รูปสามเหลี่ยมด้านเท่า 6 หน้า, รูปสี่เหลี่ยมจัตุรัส 3 หน้า- พีระมิดคู่สี่เหลี่ยมอีลองเกต (elongated square dipyramid) (J15) - รูปสามเหลี่ยมด้านเท่า 8 หน้า, รูปสี่เหลี่ยมจัตุรัส 4 หน้า- พีระมิดคู่ห้าเหลี่ยมอีลองเกต (elongated pentagonal dipyramid) (J16) - รูปสามเหลี่ยมด้านเท่า 10 หน้า, รูปสี่เหลี่ยมจัตุรัส 5 หน้า- พีระมิดคู่หกเหลี่ยมอีลองเกต (elongated hexagonal dipyramid) - รูปสามเหลี่ยม 12 หน้า, รูปสี่เหลี่ยมจัตุรัส 6 หน้า- ...- พีระมิดคู่ n เหลี่ยมอีลองเกต (elongated n-agonal dipyramid) - รูปสามเหลี่ยม 2n หน้า, รูปสี่เหลี่ยมจัตุรัส n หน้า

**ดูเพิ่ม**
 พีระมิด (pyramid)- ไบฟรัสตัม (bifrustum)
หมวดหมู่:ทรงหลายหน้า
หมวดหมู่:พีระมิดและพีระมิดคู่
พีระมิดสี่เหลี่ยมจัตุรัส

พีระมิดสี่เหลี่ยมจัตุรัส
พีระมิดสี่เหลี่ยมจัตุรัส (อังกฤษ: square pyramid) คือพีระมิดที่มีฐานเป็นรูปสี่เหลี่ยมจัตุรัส และมีหน้าด้านข้างเป็นรูปสามเหลี่ยม มี 5 จุดยอด 8 ขอบ และหากหน้ารูปสามเหลี่ยมเป็นรูปสามเหลี่ยมด้านเท่า รูปทรงนั้นจะถือเป็นทรงตันจอห์นสันหมายเลข 1 (Johnson solid: J1) ซึ่งมีรูปร่างเหมือนทรงแปดหน้าปรกติ (regular octahedron) ที่ผ่าครึ่ง
สำหรับพีระมิดสี่เหลี่ยมจัตุรัสอย่างอื่น เช่น มหาพีระมิดแห่งกิซ่า (Great Pyramid of Giza) ไม่ได้มีความคล้ายทางคณิตศาสตร์กับทรงตันจอห์นสัน เนื่องจากหน้าด้านข้างเป็นรูปสามเหลี่ยมหน้าจั่วซึ่งมีความยาวฐาน 756 เมตร และมีความสูงเอียง 719 เมตร

**พื้นที่ผิวและปริมาตร**
พื้นที่ผิว A และปริมาตร V ของพีระมิดสี่เหลี่ยมจัตุรัส ที่เป็นทรงตันจอห์นสันและมีความยาวขอบทุกด้านเท่ากับ a คำนวณได้ดังนี้
:
:
สำหรับพีระมิดสี่เหลี่ยมจัตุรัสทั่วไป โดยมีความยาวฐาน l และความสูงของพีระมิด h คำนวณได้ดังนี้
:

**ดูเพิ่ม**
 ลำดับทรงตันจอห์นสัน
** ฮีเบสฟีโนโรทันดาสามเหลี่ยม (triangular hebesphenorotunda: J92)
** พีระมิดห้าเหลี่ยม (pentagonal pyramid: J2)

**แหล่งข้อมูลอื่น**
  title = Square pyramid-  title = Johnson solid
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดห้าเหลี่ยม

พีระมิดห้าเหลี่ยม
พีระมิดห้าเหลี่ยม (อังกฤษ: pentagonal pyramid) คือพีระมิดที่มีฐานเป็นรูปห้าเหลี่ยม และมีหน้าด้านข้างเป็นรูปสามเหลี่ยม มี 6 จุดยอด 10 ขอบ และหากทุกหน้าเป็นรูปหลายเหลี่ยมปกติ (regular polygon) รูปทรงนั้นจะถือเป็นทรงตันจอห์นสันหมายเลข 2 (Johnson solid: J2) ซึ่งรูปทรงดังกล่าวอาจสร้างได้โดยการตัด "ฝา" ของทรงยี่สิบหน้าปรกติ (regular icosahedron) และส่วนที่เหลือก็จะกลายเป็นพีระมิดห้าเหลี่ยมไจโรอีลองเกต (gyroelongated pentagonal pyramid: J11)

**ดูเพิ่ม**
 ลำดับทรงตันจอห์นสัน
** พีระมิดสี่เหลี่ยมจัตุรัส (square pyramid: J1)
** คิวโพลาสามเหลี่ยม (pentagonal pyramid: J3)

**แหล่งข้อมูลอื่น**
  title = Pentagonal pyramid-  title = Johnson solid
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
คิวโพลาสามเหลี่ยม

คิวโพลาสามเหลี่ยม (triangular cupola) หมายถึงคิวโพลา (cupola) ที่มีฐานด้านเล็กเป็นรูปสามเหลี่ยมด้านเท่า กล่าวคือประกอบด้วยหน้ารูปสามเหลี่ยมด้านเท่าเป็นฐานด้านหนึ่ง หน้ารูปหกเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 9 จุดยอด 15 ขอบ 8 หน้า และเป็นทรงตันจอห์นสันหมายเลข 3 (Johnson solid: J3) ซึ่งมีรูปร่างเหมือนคิวบอกทาฮีดรอน (cuboctahedron) ที่ผ่าครึ่ง

**ดูเพิ่ม**
 พีระมิดห้าเหลี่ยม (pentagonal pyramid: J2)- คิวโพลาสี่เหลี่ยมจัตุรัส (square cupola: J4)

**แหล่งข้อมูลอื่น**
  title = Johnson solid
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
เทพ ชุมสาย ณ อยุธยา

เทพ ชุมสาย ณ อยุธยา (5 มกราคม พ.ศ. 2473 – 20 พฤศจิกายน พ.ศ. 2567) เป็นนักเขียนชาวไทย เขียนนวนิยายแนวลึกลับสยองขวัญและแฟนตาซี เจ้าของนามปากกา ตรี อภิรุม และ เทพเทวี และเป็นศิลปินแห่งชาติ สาขาวรรณศิลป์ ประจำปีพุทธศักราช 2562 เกิดที่ตำบลบ้านสร้าง อำเภอบ้านสร้าง จังหวัดปราจีนบุรี มารดามีอาชีพเป็นครู จึงชอบเขียนหนังสือมาตั้งแต่เด็ก 
เทพมีนวนิยายที่สร้างชื่อเสียง เช่น แก้วขนเหล็ก, จอมเมฆินทร์ ตีพิมพ์เป็นตอนในนิตยสารบางกอก และได้รับความนิยมจนมาสร้างเป็นภาพยนตร์และละครโทรทัศน์หลายครั้ง ได้แก่- แก้วขนเหล็ก (2514) นำแสดงโดย ครรชิต ขวัญประชา เพชรา เชาวราษฎร์ สะอาด เปี่ยมพงษ์สานต์- จอมเมฆินทร์ (2516) นำแสดงโดย สมบัติ เมทะนี- แก้วขนเหล็ก (2526) นำแสดงโดย ทูน หิรัญทรัพย์ อภิรดี ภวภูตานนท์ ฤทธิ์ ลือชา- จอมเมฆินทร์ (2528) นำแสดงโดย ฤทธิ์ ลือชา- Immortal Enemy (2546) นำแสดงโดย นินนาท สินไชย ภิสสรา อุมะวิชนี วินัย ไกรบุตร
ละครโทรทัศน์- แก้วขนเหล็ก (2534) นำแสดงโดย สุรศักดิ์ วงษ์ไทย ตรีรัก รักการดี (บุญปลื้ม) เอกพันธ์ บันลือฤทธิ์ (เมฆินทร์) ส.อาสนะจินดาโกร่ง กางเกงแดง ปริศนา กล่ำพินิจ หทัยรัตน์ อมตวาณิช (โชติรส) กษมา นิสัยพันธ์ (นฤดม) กิตติพันธ์ พุ่มสุโข (หน่อง)
นอกจากนี้ ยังมีนวนิยายเรื่องอื่น ๆ ของเทพที่ได้รับการสร้างเป็นภาพยนตร์และละครโทรทัศน์ และได้รับความนิยมเป็นอย่างมาก เช่น ทายาทอสูร, นาคี, อนิลทิตา, เทพบุตรสุดเวหา เป็นต้น

**รายชื่อผลงาน**

**นามปากกา ตรี อภิรุม**
 คฤหาสน์นางหงส์- บัญชากับฝาแฝด- ปราสาททมิฬ- มิติที่สาม- เส้นสายลายสยอง- อลวนคนธรรพ์- หิมพาลัย- อุมาวสี- จอมเมฆินทร์- พรแปดประการ- นางพญาอสรพิษ- พระเอกอมตะ- เขี้ยวขอ...คนอสรพิษ- มฤตยูผยอง- จินตวาณี- ภูตพยัคฆ์- สายพันธ์ุพยัคฆ์- บาดาลดิน- สัมภเวสี- สัมผัสที่หก- ศึกเสน่หา- ลูกสาวซาตาน- เมืองเนรมิต- ตุ๊กตาโรงงาน (สร้างเป็นละครโทรทัศน์ 2548 ช่อง3)- ทายาทอสูร (สร้างเป็นละครโทรทัศน์ 3 ครั้ง 2535 ช่อง 5, 2544 ช่อง7 และ 2559 ช่อง 3; ได้รับการดัดแปลงเป็นภาพยนตร์โดยจีดีเอช)- แก้วขนเหล็ก (สร้างมา 3 ครั้ง ละครโทรทัศน์ปี 2534 ช่อง 3 ภาพยนตร์ 2546 และ ละครโทรทัศน์ปี 2562 ช่องวัน)- แหวนสวาท (สร้างเป็นละครโทรทัศน์ 2558 ช่อง7)- นาคี (สร้างเป็นละครโทรทัศน์ 2559 ช่อง3)- นาคี 2 (สร้างเป็นภาพยนตร์ปี 2561)- อนิลทิตา (สร้างเป็นละครโทรทัศน์ 2 ครั้ง 2549 และ 2557 ช่อง5)- ปิศาจหรรษา (สร้างเป็นละครโทรทัศน์ 2 ครั้ง ปี 2534 ช่อง 5 และ 2562 ช่อง7)- เทพบุตรสุดเวหา (สร้างเป็นละครโทรทัศน์ 2 ครั้ง 2536 ช่อง5 และ 2558 ช่อง3)

**นามปากกา เทพเทวี**
 แสนซน- ขอบฟ้าสีทอง - น้ำใจเทพธิดา- กายทิพย์- อีสาอันตราย- แด่เธอที่รัก- ฟ้าสาง- พระจันทร์เดือนกันยา- ทายาทนิรนาม (สร้างเป็นละครโทรทัศน์ 2545 ช่อง7)

**เครื่องราชอิสริยาภรณ์**

**อ้างอิง**
หมวดหมู่: นักเขียนชาวไทย
หมวดหมู่:ราชสกุลชุมสาย
หมวดหมู่:ณ อยุธยา
หมวดหมู่:บุคคลจากอำเภอบ้านสร้าง
หมวดหมู่:ศิลปินแห่งชาติสาขาวรรณศิลป์
คิวโพลาสี่เหลี่ยมจัตุรัส

คิวโพลาสี่เหลี่ยมจัตุรัส
คิวโพลาสี่เหลี่ยมจัตุรัส (square cupola) หมายถึงคิวโพลา (cupola) ที่มีฐานด้านเล็กเป็นรูปสี่เหลี่ยมจัตุรัส กล่าวคือประกอบด้วยหน้ารูปสี่เหลี่ยมจัตุรัสเป็นฐานด้านหนึ่ง หน้ารูปแปดเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 12 จุดยอด 20 ขอบ 10 หน้า และเป็นทรงตันจอห์นสันหมายเลข 4 (Johnson solid: J4) ซึ่งมีรูปร่างเหมือนรอมบิคิวบอกทาฮีดรอน (rhombicuboctahedron) ที่ตัดมาส่วนหนึ่ง และส่วนที่เหลือก็จะกลายเป็น คิวโพลาสี่เหลี่ยมจัตุรัสอีลองเกต (elongated square cupola: J19)

**ดูเพิ่ม**
 ลำดับทรงตันจอห์นสัน
** คิวโพลาสามเหลี่ยม (triangular cupola: J3)
** คิวโพลาห้าเหลี่ยม (pentagonal cupola: J5)

**แหล่งข้อมูลอื่น**
  title = Square cupola-  title = Johnson solid
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
คิวโพลาห้าเหลี่ยม

คิวโพลาห้าเหลี่ยม
คิวโพลาห้าเหลี่ยม (pentagonal cupola) หมายถึงคิวโพลา (cupola) ที่มีฐานด้านเล็กเป็นรูปห้าเหลี่ยมปรกติ กล่าวคือประกอบด้วยหน้ารูปห้าเหลี่ยมปรกติเป็นฐานด้านหนึ่ง หน้ารูปสิบเหลี่ยมปรกติเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 15 จุดยอด 25 ขอบ  12 หน้า และเป็นทรงตันจอห์นสันหมายเลข 5 (Johnson solid: J5) ซึ่งมีรูปร่างเหมือนรอมบิโคซิโดเดคาฮีดรอน (rhombicosidodecahedron) ที่ตัดมาส่วนหนึ่ง และส่วนที่เหลือก็จะกลายเป็น ดิมินิชรอมบิโคซิโดเดคาฮีดรอน (diminished rhombicosidodecahedron: J76)

**ดูเพิ่ม**
 คิวโพลาสี่เหลี่ยมจัตุรัส (square cupola: J4)- โรทันดาห้าเหลี่ยม (pentagonal rotunda: J6)

**แหล่งข้อมูลอื่น**
  title = Pentagonal cupola-  title = Johnson solid
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ทรงตันจอห์นสัน
โรทันดาห้าเหลี่ยม

โรทันดาห้าเหลี่ยม
โรทันดาห้าเหลี่ยม (pentagonal rotunda) เป็นทรงหลายหน้า (polyhedron) ที่เกิดจากการผ่าครึ่งของทรงสามสิบสองหน้า (icosidodecahedron) ทำให้มีหน้ารูปสามเหลี่ยมด้านเท่า 10 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติตรงรอยตัด 1 หน้า รวม 17 หน้า ทรงนี้มี 20 จุดยอด 35 ขอบ และเป็นทรงตันจอห์นสันหมายเลข 6 (Johnson solid: J6) และเมื่อกล่าวถึงคำว่า "โรทันดา" ขึ้นมาลอยๆ จะมีความหมายโดยนัยเป็นรูปทรงนี้

**ดูเพิ่ม**
 ลำดับทรงตันจอห์นสัน
** คิวโพลาห้าเหลี่ยม (pentagonal cupola: J5)
** พีระมิดสามเหลี่ยมอีลองเกต (elongated triangular pyramid: J7)

**แหล่งข้อมูลอื่น**
  title = Pentagonal rotunda-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ทนาย

"ทนาย" หมายความว่า ผู้รับใช้ หรือผู้แทนนาย, กร่อนมาจาก "แทนนาย", และสามารถหมายถึง- ทนายความ, ผู้ที่ได้รับใบอนุญาตให้ว่าต่างแก้ต่างคู่ความในเรื่องอรรถคดี, เรียกสั้น ๆ ว่า ทนาย, ภาษาปากว่า หมอความ- นักพากย์, โบราณเรียก ทนาย, โดยเฉพาะ นักพากย์หนัง (หนังตะลุง, หนังใหญ่ ฯลฯ)- ทนายแผ่นดิน, พนักงานรักษาพระอัยการ หรือเรียกสั้น ๆ ว่า อัยการ- ทนายเรือน, พนักงานฝ่ายใน มีหน้าที่ติดต่อกับสถานที่ต่าง ๆ ในพระราชวัง- ทนายเลือก, นักมวยสำหรับป้องกันพระเจ้าแผ่นดิน- ทนายเลือก, ชื่อกรมในสมัยโบราณกรมหนึ่ง มีหน้าที่กำกับมวย- ทนายหน้าหอ - หัวหน้าคนรับใช้ที่ใช้ออกหน้าออกตา, คนที่มักออกรับหน้าแทนเจ้านายของตน
การว่ายน้ำ

การว่ายน้ำท่ากบ
การว่ายน้ำ (Swimming) เป็นกระบวนการในการเคลื่อนที่ในน้ำของมนุษย์หรือสิ่งมีชีวิตอื่น การว่ายน้ำของมนุษย์มีจุดประสงค์หลายอย่าง เช่น นันทนาการ การแข่งขัน การออกกำลังกาย
การว่ายน้ำนั้นมีหลายท่า โดยท่าที่ใช้สำหรับแข่งขันนั้นได้แก่ ท่าฟรีสไตล์ ท่ากบ ท่ากรรเชียง และท่าผีเสื้อ การแข่งขันอีกประเภทหนึ่งคือการแข่งขันแบบ "ฟรีสไตล์" ซึ่งผู้เข้าแข่งขันสามารถว่ายน้ำแบบใดก็ได้ นักว่ายน้ำส่วนใหญ่เลือกใช้ท่าฟรอนท์ครอล (front crawl) ทำให้มักเรียกการว่ายน้ำแบบนี้ว่าฟรีสไตล์ สหพันธ์ว่ายน้ำนานาชาติ (FINA) เป็นจัดการแข่งขันว่ายน้ำ (และกีฬาทางน้ำอื่น) ในระดับนานาชาติ การแข่งขันว่ายน้ำเป็นหนึ่งในการแข่งขันในกีฬาโอลิมปิกฤดูร้อน

**ทางวิทยาศาสตร์**

** ประวัติ**
หมวดหมู่:กีฬา
หมวดหมู่:การว่ายน้ำ
ดิสอิลลูชัน

"ดิสอิลลูชัน" (Disillusion) เป็นซิงเกิลเปิดตัวของซาจิ ทาอินากะ ที่วางจำหน่ายในวันที่ 22 กุมภาพันธ์ พ.ศ. 2549 ซึ่งเพลงเด่นของซิงเกิลนี้ได้ถูกใช้เป็นเพลงเปิดสำหรับแอนิเมชันเรื่อง เฟท/สเตย์ ไนท์ ในตอนที่ 1 ถึงตอนที่ 14 ซึ่งเพลงนี้เป็นเพลงที่มาจาการนำเพลงธีม THIS ILLUSION ของ เฟท/สเตย์ ไนท์ ในฉบับเกมมาเรียบเรียงใหม่อีกด้วย
หมายเลขรหัสของซีดีซิงเกิลนี้คือ GNCX-0001.

**รายชื่อเพลง**
1. ดิสอิลลูชัน- เนื้อร้อง: (ญี่ปุ่น|ฮากะ เคย์ตะ|芳賀敬太)- ทำนอง: NUMBER 201- เรียบเรียง: (ญี่ปุ่น|คาวาอิ เคนจิ|十川健司)
2. วาสุเระ คาเคะเทอิตะ โนะ คะนะ (lit. แปลกจริง ฉันลืมอะไรที่ฉันมีอยู่ไปนะ)- เนื้อร้อง: ซะชิ ทะอินะกะ- ทำนอง: ซะชิ ทะอินะกะ- เรียบเรียง: (ญี่ปุ่น|ยามาคาวะ เอสุโกะ|山川恵津子)
3. ดิสอิลลูชัน -instrumental-
4. วาสุเระ คาเคะเทอิตะ โนะ คะนะ -instrumental-

**ตำแหน่งในออริคอนนชาร์ต**
ยอดจำหน่ายของออริคอนนรายสัปดาห์ (ญี่ปุ่น)
ยอดจำหน่ายทั้งหมด: 18,072

**References**

**แหล่งข้อมูลอื่น**
  ข้อมูลโดยออริคอนน
หมวดหมู่:ซาจิ ทาอินากะ
สึ

สึ หรือ ทสึ (อ่านออกเสียงพยางค์เดียว) อาจหมายถึง- สึ (เมือง) (津市 สึชิ) เมืองหลวงของจังหวัดมิเอะ- สึ (คะนะ) (つ) ตัวอักษรในภาษาญี่ปุ่น
เนื้อเยื่อ

เนื้อเยื่อ (Tissue) ในทางชีววิทยาคือกลุ่มของเซลล์ที่ทำหน้าที่ร่วมกันในสิ่งมีชีวิต
วิชาการศึกษาเนื้อเยื่อ เรียกว่า มิญชวิทยา (Histology) หรือ จุลกายวิภาคศาสตร์ (Microanatomy) หรือหากเป็นการศึกษาที่เกี่ยวข้องกับโรคเรียกว่า จุลพยาธิวิทยา (histopathology)
เครื่องมือที่ใช้ในการศึกษาเนื้อเยื่อโดยทั่วไปคือ แท่งขี้ผึ้ง (wax block) , สีย้อมเนื้อเยื่อ (tissue stain) , กล้องจุลทรรศน์แบบแสง (optical microscope) ซึ่งต่อมามีการพัฒนาเป็นกล้องจุลทรรศน์อิเล็กตรอน (electron microscopy) , immunofluorescence, และการตัดตรวจเนื้อเย็นแข็ง (frozen section) เป็นเทคนิคและความรู้ใหม่ที่เพิ่งกำเนิดขึ้นเมื่อไม่นานมานี้ ด้วยเครื่องมือต่างๆ เหล่านี้เราสามารถตรวจพยาธิสภาพ เพื่อการวินิจฉัยและพยากรณ์โรคได้

**เนื้อเยื่อสัตว์**
ในร่างกายของสัตว์ไม่ว่าจะเป็นมนุษย์หรือสัตว์ชั้นต่ำลงไปเช่นแมลง ต่างประกอบด้วยเนื้อเยื่อพื้นฐาน 4 ประเภท เนื้อเยื่อเหล่านี้รวมตัวกันเป็นโครงสร้างและอวัยวะต่าง ๆ กัน- เนื้อเยื่อบุผิว (Epithelium) เป็นเนื้อเยื่อที่ประกอบไปด้วยชั้นของเซลล์ที่ปกคลุมพื้นผิวของอวัยวะต่าง ๆ เช่น พื้นผิวของผิวหนัง และบุผิวทางเดินอาหาร มีหน้าที่ปกป้องจากสิ่งแวดล้อมภายนอก หลั่งสารและดูดซึมสาร- เนื้อเยื่อเกี่ยวพัน (Connective tissue) ทำหน้าที่เป็นโครงร่างยึดส่วนต่าง ๆ เข้าไว้ด้วยกัน เช่น เลือด หรือ กระดูก- เนื้อเยื่อกล้ามเนื้อ (Muscular tissue) เซลล์กล้ามเนื้อประกอบด้วยฟิลาเมนต์ (เส้นใย) หลายเส้นที่หดตัวได้ สามารถเคลื่อนที่ผ่านกันและเปลี่ยนขนาดของเซลล์ได้ เนื้อเยื่อกล้ามเนื้อแบ่งได้ออกเป็น 3 ประเภทคือ กล้ามเนื้อเรียบ (visceral or smooth muscle) พบอยู่ที่ผนังของอวัยวะภายใน, กล้ามเนื้อโครงร่าง (skeletal muscle) ซึ่งยึดอยู่กับกระดูก ทำหน้าที่ในการเคลื่อนไหว และกล้ามเนื้อหัวใจ (cardiac muscle) พบได้ที่หัวใจ- เนื้อเยื่อประสาท (Nervous tissue) ประกอบด้วยเซลล์ที่รวมตัวกันเป็นสมอง (brain) , ไขสันหลัง (spinal cord) , และระบบประสาทนอกส่วนกลาง (peripheral nervous system)

**เนื้อเยื่อพืช**
เนื้อเยื่อที่พบได้ในสิ่งมีชีวิตหลายเซลล์อื่น ๆ เช่น เนื้อเยื่อท่อลำเลียง (Vascular tissue) ในพืช เช่น ไซเล็ม (xylem) และ โฟลเอ็ม (phloem) เนื้อเยื่อพืชสามารถแบ่งได้กว้าง ๆ ออกเป็น 3 ระบบ คือ เนื้อเยื่อชั้นผิว (epidermis) , เนื้อเยื่อพื้น (ground tissue) และเนื้อเยื่อท่อลำเลียง (Vascular tissue) ทั้งหมดนี้เราเรียกรวมกันว่า มวลชีวภาพ (biomass)- เนื้อเยื่อชั้นผิว (Epidermis) เป็นกลุ่มของเซลล์ที่รวมตัวกันอยู่พื้นผิวภายนอกของใบไม้และพืชที่มีอายุไม่มาก- เนื้อเยื่อท่อลำเลียง (Vascular tissue) เนื้อเยื่อท่อลำเลียงหลักที่สำคัญของพืชคือ ไซเล็ม (xylem) และ โฟลเอ็ม (phloem) ทำหน้าที่ขนส่งน้ำ สารละลาย และสารอาหารภายในต้นพืช- เนื้อเยื่อพื้น (ground tissue) เป็นเนื้อเยื่อที่พัฒนาเปลี่ยนแปลงไปเป็นเนื้อเยื่ออื่น ๆ น้อยที่สุด เนื้อเยื่อพื้นทำหน้าที่ผลิตสารอาหารโดยกระบวนการสังเคราะห์ด้วยแสง และเก็บสารอาหารเอาไว้

**ดูเพิ่ม**
 เซลล์- อวัยวะ

**อ้างอิง**
 Raven, Peter H., Evert, Ray F., & Eichhorn, Susan E. (1986). Biology of Plants (4th ed.). New York: Worth Publishers. ISBN 0-87901-315-X.
นเอเยื่อ
ลอนดอน (แก้ความกำกวม)

ลอนดอน เป็นเมืองหลวงของสหราชอาณาจักรและประเทศอังกฤษ
คำว่า ลอนดอน ยังอาจหมายถึง- เกรเทอร์ลอนดอน - ลอนดอนที่รวม นครหลวงลอนดอน เวสต์มินสเตอร์ และเทศบาล ตลอดจนปริมณฑล- นครลอนดอน - เขตหนึ่งในนครลอนดอนและปริมณฑล- ลอนดอน - เมืองขนาดเล็กเมืองหนึ่ง ในรัฐโอไฮโอ สหรัฐอเมริกา
พีระมิดสามเหลี่ยมอีลองเกต

พีระมิดสามเหลี่ยมอีลองเกต
พีระมิดสามเหลี่ยมอีลองเกต (อังกฤษ: elongated triangular pyramid) เป็นทรงหลายหน้า (polyhedron) ที่เกิดจากการต่อฐานทรงสี่หน้าปรกติ (regular tetrahedron) ด้านหนึ่งด้วยปริซึมสามเหลี่ยม (triangular prism) ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 3 หน้า รวม 7 หน้า รูปทรงนี้มี 7 จุดยอด 12 ขอบ และเป็นทรงตันจอห์นสันหมายเลข 7 (Johnson solid: J7)

**ดูเพิ่ม**
 ลำดับทรงตันจอห์นสัน
** โรทันดาห้าเหลี่ยม (pentagonal rotunda: J6)
** พีระมิดสี่เหลี่ยมจัตุรัสอีลองเกต (elongated square pyramid: J8)

**แหล่งข้อมูลอื่น**
  title = Elongated triangular pyramid -  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดสี่เหลี่ยมจัตุรัสอีลองเกต

พีระมิดสี่เหลี่ยมจัตุรัสอีลองเกต
พีระมิดสี่เหลี่ยมจัตุรัสอีลองเกต (อังกฤษ: elongated square pyramid) เป็นทรงหลายหน้า (polyhedron) ที่เกิดจากการต่อฐานพีระมิดสี่เหลี่ยมจัตุรัส (square pyramid: J1) ด้วยทรงลูกบาศก์ (cube) ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 5 หน้า รวม 9 หน้า รูปทรงนี้มี 9 จุดยอด 16 ขอบ และเป็นทรงตันจอห์นสันหมายเลข 8 (Johnson solid: J8)
รูปทรงนี้สามารถเรียกได้ในชื่ออื่นๆ อีกคือ- ทรงลูกบาศก์ออกเมนต์ (augmented cube)- ปริซึมสี่เหลี่ยมจัตุรัสออกเมนต์ (augmented square prism)

**ดูเพิ่ม**
 ลำดับทรงตันจอห์นสัน
** พีระมิดสามเหลี่ยมอีลองเกต (elongated triangular pyramid: J7)
** พีระมิดห้าเหลี่ยมอีลองเกต (elongated pentagonal pyramid: J9)

**แหล่งข้อมูลอื่น**
  title = Elongated square pyramid -  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดห้าเหลี่ยมอีลองเกต

พีระมิดห้าเหลี่ยมอีลองเกต
พีระมิดห้าเหลี่ยมอีลองเกต (อังกฤษ: elongated pentagonal pyramid) เป็นทรงหลายหน้า (polyhedron) ที่เกิดจากการต่อฐานพีระมิดห้าเหลี่ยม (pentagonal pyramid: J2) ด้วยปริซึมห้าเหลี่ยม (pentagonal prism) ทำให้มีหน้ารูปสามเหลี่ยมด้านเท่า 5 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 1 หน้า รวม 11 หน้า รูปทรงนี้มี 11 จุดยอด 20 ขอบ และเป็นทรงตันจอห์นสันหมายเลข 9 (Johnson solid: J9)

**ดูเพิ่ม**
 ลำดับทรงตันจอห์นสัน
** พีระมิดสี่เหลี่ยมจัตุรัสอีลองเกต (elongated square pyramid: J8)
** พีระมิดสี่เหลี่ยมจัตุรัสไจโรอีลองเกต (gyroelongated square pyramid: J10)

**แหล่งข้อมูลอื่น**
  title = Elongated pentagonal pyramid -  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดสี่เหลี่ยมจัตุรัสไจโรอีลองเกต

พีระมิดสี่เหลี่ยมจัตุรัสไจโรอีลองเกต
พีระมิดสี่เหลี่ยมจัตุรัสไจโรอีลองเกต (อังกฤษ: gyroelongated square pyramid) เป็นทรงหลายหน้า (polyhedron) ที่เกิดจากการต่อฐานพีระมิดสี่เหลี่ยมจัตุรัส (square pyramid: J1) ด้วยแอนติปริซึมสี่เหลี่ยมจัตุรัส (square antiprism) ทำให้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 1 หน้า รวม 13 หน้า รูปทรงนี้มี 9 จุดยอด 20 ขอบ และเป็นทรงตันจอห์นสันหมายเลข 10 (Johnson solid: J10)

**ดูเพิ่ม**
 ลำดับทรงตันจอห์นสัน
** พีระมิดห้าเหลี่ยมอีลองเกต (elongated pentagonal pyramid: J9)
** พีระมิดห้าเหลี่ยมไจโรอีลองเกต (gyroelongated pentagonal pyramid: J11)

**แหล่งข้อมูลอื่น**
  title = Gyroelongated square pyramid -  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดห้าเหลี่ยมไจโรอีลองเกต

พีระมิดห้าเหลี่ยมไจโรอีลองเกต
พีระมิดห้าเหลี่ยมไจโรอีลองเกต (อังกฤษ: gyroelongated pentagonal pyramid) เป็นทรงหลายหน้า (polyhedron) ที่เกิดจากการต่อฐานพีระมิดห้าเหลี่ยม (pentagonal pyramid: J2) ด้วยแอนติปริซึมห้าเหลี่ยม (pentagonal antiprism) ทำให้มีหน้ารูปสามเหลี่ยมด้านเท่า 15 หน้า หน้ารูปห้าเหลี่ยมปรกติ 1 หน้า รวม 16 หน้า รูปทรงนี้มี 11 จุดยอด 25 ขอบ และเป็นทรงตันจอห์นสันหมายเลข 11 (Johnson solid: J11)
รูปทรงนี้สามารถเรียกได้ในอีกชื่อหนึ่งคือ ทรงยี่สิบหน้าดิมินิช (diminished icosahedron) ซึ่งเป็นการนำทรงยี่สิบหน้าปรกติ (regular icosahedron) มาตัด "ฝา" ออก ซึ่ง "ฝา" นั้นก็เป็นพีระมิดห้าเหลี่ยมอีกอันหนึ่งนั่นเอง

**ดูเพิ่ม**
 ลำดับทรงตันจอห์นสัน
** พีระมิดสี่เหลี่ยมจัตุรัสไจโรอีลองเกต (gyroelongated square pyramid: J10)
** พีระมิดคู่สามเหลี่ยม (triangular dipyramid: J12)

**แหล่งข้อมูลอื่น**
  title = Gyroelongated pentagonal pyramid-  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ภาษามัล

ภาษามัล, ภาษาไพร, ภาษาถิ่น หรือ ภาษาปรัย มีผู้พูดทั้งหมด 26,193 คน เป็นภาษาในตระกูลออสโตรเอเชียติก กลุ่มมอญ-เขมร สาขาขมุ ผู้พูดภาษานี้ในประเทศไทยอพยพมาจากประเทศลาว ในไทยพบ 3,000–4,000 คน (พ.ศ. 2525) อยู่ทางตะวันออกของอำเภอปัวและอำเภอเชียงคำ จังหวัดน่าน ใกล้กับชายแดนลาว อยู่ในลาว 23,193 คน (พ.ศ. 2538) ในแขวงไชยบุรีทางตะวันตกของแม่น้ำโขง มีสำเนียงต่าง ๆ มากมาย ผู้พูดภาษามัลในไทยมีคำยืมจากภาษาไทยที่นำไปใช้แทนคำดั้งเดิมในภาษามัลจำนวนมาก ไม่สามารถเข้าใจกันได้กับภาษาไพ

**อ้างอิง**
 สุริยา รัตนกุล. นานาภาษาในเอเชียอาคเนย์ ภาคที่ 1: ภาษาตระกูลออสโตรเอเชียติกและภาษาตระกูลจีน-ธิเบต. กทม. ภาษาและวัฒนธรรมเพื่อการพัฒนาชนบท มหาวิทยาลัยมหิดล. 2531- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศลาว
หมวดหมู่:ภาษาในประเทศไทย
พีระมิดคู่สามเหลี่ยม

พีระมิดคู่สามเหลี่ยม
พีระมิดคู่สามเหลี่ยม (อังกฤษ: triangular bipyramid/dipyramid) เป็นทรงหลายหน้า (polyhedron) ที่เกิดจากการนำพีระมิดสามเหลี่ยม (triangular pyramid) 2 รูปทรงมาประกอบเข้าด้วยกัน รูปทรงนี้มี 5 จุดยอด 9 ขอบ 6 หน้า หากพีระมิดนั้นเป็นทรงสี่หน้าปรกติ (regular tetrahedorn) ทั้งคู่ จะทำให้ทุกหน้าเป็นรูปสามเหลี่ยมด้านเท่าทั้ง 6 หน้า และเป็นทรงตันจอห์นสันหมายเลข 12 (Johnson solid: J12)

**ดูเพิ่ม**
 ลำดับทรงตันจอห์นสัน
** พีระมิดห้าเหลี่ยมไจโรอีลองเกต (gyroelongated pentagonal pyramid: J11)
** พีระมิดคู่ห้าเหลี่ยม (pentagonal dipyramid: J13)

**แหล่งข้อมูลอื่น**
  title = Triangular dipyramid-  title = Johnson solid
หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ภาษาแย็ฮ

ภาษาแย็ฮ หรือภาษาแยะตามการออกเสียงในภาษาลาว อยู่ในภาษากลุ่มบะห์นาริก มีผู้พูดในแขวงเซกอง ประเทศลาว ระบบเสียงซับซ้อนกว่าภาษาเตรียงและภาษากะเซง มีลักษณะน้ำเสียง พยัญชนะต้นมี 41 เสียง ตัวสะกดมี 15 เสียง สระมี 21 เสียง

**อ้างอิง**
 ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จุฬาลงกรณ์มหาวิทยาลัย. 2544.
ยแฮ
ภาษาฮะรัก

ภาษาฮะรักอยู่ในภาษากลุ่มบะห์นาริก เป็นภาษาที่มีปัญหาอย่างมากในการจัดกลุ่มย่อย มีผ้พูดในแขวงเซกอง ประเทศลาว มีลักษณะน้ำเสียง พยัญชนะต้นมี 28 เสียง ตัวสะกดมี 15 เสียง สระมี 23 เสียง

**อ้างอิง**
 ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จุฬาลงกรณ์มหาวิทยาลัย. 2544.
ฮะรัก
พีระมิดคู่ห้าเหลี่ยม

พีระมิดคู่ห้าเหลี่ยม
พีระมิดคู่ห้าเหลี่ยม (อังกฤษ: pentagonal bipyramid/dipyramid) เป็นทรงหลายหน้า (polyhedron) ที่เกิดจากการนำพีระมิดที่มีฐานเป็นรูปห้าเหลี่ยม 2 รูปทรงมาประกอบเข้าด้วยกัน รูปทรงนี้มี 7 จุดยอด 15 ขอบ 10 หน้า หากพีระมิดนั้นเป็นพีระมิดห้าเหลี่ยม (pentagonal pyramid: J2) ทั้งคู่ จะทำให้ทุกหน้าเป็นรูปสามเหลี่ยมด้านเท่าทั้ง 10 หน้า และเป็นทรงตันจอห์นสันหมายเลข 13 (Johnson solid: J13)

**ดูเพิ่ม**
 ลำดับทรงตันจอห์นสัน
** พีระมิดคู่สามเหลี่ยม (triangular dipyramid: J12)
** พีระมิดคู่สามเหลี่ยมอีลองเกต (elongated triangular dipyramid: J14)

**แหล่งข้อมูลอื่น**
  title = Pentagonal dipyramid-  title = Johnson solid
หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
ภาษาหยูก

ภาษาหยูกอยู่ในภาษากลุ่มบะห์นาริก มีผู้พูดในแขวงเซกอง ประเทศลาว มีลักษณะน้ำเสียงแต่ความแตกต่างของน้ำเสียงไม่มีผลต่อเสียงสระและเสียงพยัญชนะ มีความเรียบง่ายกว่าภาษายรุและภาษาละวี มีเสียงพยัญชนะต้น 19 เสียง เสียงตัวสะกด 14 เสียง เสียงสระ 21 เสียง

**อ้างอิง**
 ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จูฬาลงกรณ์มหาวิทยาลัย. 2544.
หยูก
ภาษาละวี

ภาษาละวีอยู่ในภาษากลุ่มบะห์นาริก มีผู้พูดในแขวงเซกอง ประเทศลาว เป็นภาษาที่มีระบบสระซับซ้อนกว่าภาษาในกลุ่มบะห์นาริกอื่น ๆ แต่ระบบพยัญชนะเรียบง่ายกว่าภาษายรุ มีเสียงพยัญชนะต้น 19 เสียง เสียงตัวสะกด 17 เสียง เสียงสระ 39 เสียง โดยมีเสียงสระประสมเป็นจำนวนมาก

**อ้างอิง**
 ธีระพันธ์ ล.ทองคำ. ภาษาของนานาชนเผ่าในแขวงเซกอง  ลาวใต้: ความรู้พื้นฐานเพื่อการวิจัยและและพัฒนา. กทม. จูฬาลงกรณ์มหาวิทยาลัย. 2544.
ละวี
อักษรรัญชนา

อักษรรัญชนา (रंजना, Rañjanā) หรือกูติลา หรือลันต์ซา (Lantsa) เป็นอักษรที่พัฒนามาจากอักษรพราหมี เมื่อราว พ.ศ. 1600 และใช้มาจนถึงราว พ.ศ. 2500 ในอินเดียและเนปาล ชาวทิเบตเรียกอักษรนี้ว่าลันต์ซา ใช้เขียนภาษาสันสกฤตก่อนจะแปลเป็นภาษาทิเบต ชาวทิเบตเลิกใช้อักษรนี้เมื่อถูกจีนยึดครอง นอกจากนี้ มีการใช้อักษรนี้ในหมู่ชาวพุทธในจีน มองโกเลีย และญี่ปุ่น

**ใช้เขียน**
 ภาษาเนวาร์ ซึ่งอยู่ในกลุ่มทิเบต-พม่า มีผู้พูดในอินเดียและเนปาลราว 775,000 คน นอกจากนี้ ภาษาเนวาร์ยังเขียนด้วยอักษรเทวนาครีและอักษรอื่นๆอีกหลายชนิดอีกด้วย- ภาษาสันสกฤต

**พยัญชนะ**
ไฟล์:Tianjin Temple Sanskrit Ranjana Script.jpeg|thumb|right|มนตร์ที่เขียนด้วยอักษรรัญชนาบนเพดานของวัดแห่งหนึ่งใน เทียนจิน, จีน
ไฟล์:Jing An Temple Stone Sanskrit Om.jpeg|thumb|right|Rañjanā "Oṃ" syllables surrounding the implements of the Four Heavenly Kings. Jing'an Temple, Shanghai, China.
ไฟล์:Astasahasrika Prajnaparamita Maitreya Folio.jpeg|thumb|right|Sanskrit manuscript in the Rañjanā script. Aṣṭasāhasrikā Prajñāpāramitā Sūtra, India, 12th century.

**อ้างอิง**
  อักษรรัญชนา 
หมวดหมู่:อักษรโบราณ
อักษรเมรอยติก

อักษรเมรอยติก พัฒนามาจากอักษรอียิปต์โบราณเพื่อใช้เขียนเมื่อราว พ.ศ. 343 อักษรนี้มี 2 แบบ แบบหนึ่งมาจากอักษรไฮโรกลิฟ เขียนในแนวตั้งจากขวาไปซ้าย อีกแบบหนึ่งมาจากอักษรอียิปต์ที่ใช้ในชีวิตประจำวัน เขียนในแนวนอนจากขวาไปซ้าย

**ใช้เขียน**
 ภาษาเมรอยติกซึ่งใช้พูดแถบลุ่มแม่น้ำไนล์และภาคเหนือของซูดานเมื่อประมาณ พ.ศ. 943 ก่อนจะถูกแทนที่ด้วยภาษานิวเบีย

**อ้างอิง**
  อักษรเมรอยติก 
หมวดหมู่:อักษรโบราณ
พีระมิดคู่สามเหลี่ยมอีลองเกต

พีระมิดคู่สามเหลี่ยมอีลองเกต
พีระมิดคู่สามเหลี่ยมอีลองเกต (อังกฤษ: elongated triangular bipyramid/dipyramid) เป็นทรงหลายหน้า (polyhedron) ที่เกิดจากการแทรกปริซึมสามเหลี่ยม (triangular prism) ลงไประหว่างกลางพีระมิดคู่สามเหลี่ยม (triagonal dipyramid: J12) ทำให้มีหน้ารูปสามเหลี่ยมด้านเท่า 6 หน้า หน้ารูปสี่เหลี่ยมจัตุรัส 3 หน้า รวม 9 หน้า รูปทรงนี้มี 8 จุดยอด 15 ขอบ และเป็นทรงตันจอห์นสันหมายเลข 14 (Johnson solid: J14)

**ดูเพิ่ม**
 ลำดับทรงตันจอห์นสัน
** พีระมิดคู่ห้าเหลี่ยม (pentagonal dipyramid: J13)
** พีระมิดคู่สี่เหลี่ยมจัตุรัสอีลองเกต (elongated square dipyramid: J15)

**แหล่งข้อมูลอื่น**
  title = Elongated triangular dipyramid-  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
หมวดหมู่:พีระมิดในอียิปต์

หมวดหมู่:พีระมิด
หมวดหมู่:พีระมิดในทวีปแอฟริกา
หมวดหมู่:สิ่งก่อสร้างในประเทศอียิปต์
หมวดหมู่:อียิปต์โบราณ
พีระมิดคู่สี่เหลี่ยมจัตุรัสอีลองเกต

พีระมิดคู่สี่เหลี่ยมจัตุรัสอีลองเกต
พีระมิดคู่สี่เหลี่ยมจัตุรัสอีลองเกต (อังกฤษ: elongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกทรงลูกบาศก์ (cube) ลงไประหว่างกลางทรงแปดหน้าปรกติ (regular octahedron) ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า รวม 12 หน้า รูปทรงนี้มี 10 จุดยอด 20 ขอบ และเป็นทรงตันจอห์นสันหมายเลข 15 (Johnson solid: J15)
รูปทรงนี้สามารถเรียกได้ในชื่ออื่นๆ อีกคือ- ทรงลูกบาศก์ไบออกเมนต์ (biaugmented cube)- ปริซึมสี่เหลี่ยมจัตุรัสไบออกเมนต์ (biaugmented square prism)

**ดูเพิ่ม**
 ลำดับทรงตันจอห์นสัน
** พีระมิดคู่สามเหลี่ยมอีลองเกต (elongated triangular dipyramid: J14)
** พีระมิดคู่ห้าเหลี่ยมอีลองเกต (elongated pentagonal dipyramid: J16)

**แหล่งข้อมูลอื่น**
  title = Elongated square dipyramid-  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
หมวดหมู่:พีระมิด

หมวดหมู่:พีระมิดและพีระมิดคู่
หมวดหมู่:สิ่งก่อสร้างแบ่งตามประเภท
หมวดหมู่:สิ่งก่อสร้างแบ่งตามรูปทรง
พีระมิดคู่ห้าเหลี่ยมอีลองเกต

พีระมิดคู่ห้าเหลี่ยมอีลองเกต
พีระมิดคู่ห้าเหลี่ยมอีลองเกต (อังกฤษ: elongated pentagonal bipyramid/dipyramid) เป็นทรงหลายหน้า (polyhedron) ที่เกิดจากการแทรกปริซึมห้าเหลี่ยม (pentagonal prism) ลงไประหว่างกลางพีระมิดคู่ห้าเหลี่ยม (pentagonal pyramid: J13) ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 5 หน้า รวม 15 หน้า รูปทรงนี้มี 12 จุดยอด 25 ขอบ และเป็นทรงตันจอห์นสันหมายเลข 16 (Johnson solid: J16)

**ดูเพิ่ม**
 ลำดับทรงตันจอห์นสัน
** พีระมิดคู่สี่เหลี่ยมจัตุรัสอีลองเกต (elongated square dipyramid: J15)
** พีระมิดคู่สี่เหลี่ยมจัตุรัสไจโรอีลองเกต (gyroelongated pentagonal dipyramid: J17)

**แหล่งข้อมูลอื่น**
  title = Elongated pentagonal dipyramid-  title = Johnson solid
หมวดหมู่:ทรงหลายหน้า
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน
พีระมิดคู่สี่เหลี่ยมจัตุรัสไจโรอีลองเกต

พีระมิดคู่สี่เหลี่ยมจัตุรัสไจโรอีลองเกต
พีระมิดคู่สี่เหลี่ยมจัตุรัสไจโรอีลองเกต (อังกฤษ: gyroelongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกแอนติปริซึมสี่เหลี่ยมจัตุรัส (square antiprism) ลงไประหว่างกลางทรงแปดหน้าปรกติ (regular octahedron) แล้วหันส่วนปลายให้เข้ามุมกับแอนติปริซึม ทำให้มีหน้ารูปสามเหลี่ยมด้านเท่าทั้งหมด 16 หน้า รูปทรงนี้มี 10 จุดยอด 24 ขอบ และเป็นทรงตันจอห์นสันหมายเลข 17 (Johnson solid: J17)

**ดูเพิ่ม**
 ลำดับทรงตันจอห์นสัน
** พีระมิดคู่ห้าเหลี่ยมอีลองเกต (elongated pentagonal dipyramid: J16)
** คิวโพลาสามเหลี่ยมอีลองเกต (elongated triangular cupola: J18)

**แหล่งข้อมูลอื่น**
  title = Gyroelongated square dipyramid-  title = Johnson solid
หมวดหมู่:ทรงหลายหน้า
หมวดหมู่:เดลตาฮีดรอน
หมวดหมู่:พีระมิดและพีระมิดคู่
หมวดหมู่:ทรงตันจอห์นสัน